1972L0418 — ET — 09.08.2002 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B NÕUKOGU DIREKTIIV, 6. detsember 1972, millega muudetakse 14. juuni 1966. aasta direktiive peediseemne, söödakultuuride seemnete, teraviljaseemne ja seemnekartulite turustamise kohta, 30. juuni 1969. aasta direktiivi õli- ja kiudtaimede seemnete turustamise kohta ning 29. septembri 1970. aasta direktiive köögiviljaseemne turustamise kohta ja ühise põllumajandustaimesortide kataloogi kohta (72/418/EMÜ) (EÜT L 287, 26.12.1972, p.22)

Muudetud:









▼B

NÕUKOGU DIREKTIIV,

6. detsember 1972,

millega muudetakse 14. juuni 1966. aasta direktiive peediseemne, söödakultuuride seemnete, teraviljaseemne ja seemnekartulite turustamise kohta, 30. juuni 1969. aasta direktiivi õli- ja kiudtaimede seemnete turustamise kohta ning 29. septembri 1970. aasta direktiive köögiviljaseemne turustamise kohta ja ühise põllumajandustaimesortide kataloogi kohta

(72/418/EMÜ)







EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikleid 43 ja 100, võttes arvesse komisjoni ettepanekut, võttes arvesse assamblee arvamust, võttes arvesse majandus- ja sotsiaalkomitee arvamust ning arvestades, et: ning arvestades, et: käesolevas direktiivis sätestatud põhjustel tuleks muuta teatavaid allpool nimetatud ja viimati 20. juuli 1972. aasta direktiiviga ( 1 ) muudetud direktiivide sätteid: nõukogu 14. juuni 1966. aasta direktiivid peediseemne turustamise kohta, ( 2 ) söödakultuuride seemnete turustamise kohta, ( 3 ) teraviljaseemne turustamise kohta ( 4 ) ja seemnekartuli turustamise kohta ( 5 ); nõukogu 30. juuni 1969. aasta direktiiv õli- ja kiudtaimede seemnete turustamise kohta ( 6 ); nõukogu 29. septembri 1970. aasta direktiivid köögiviljaseemne turustamise kohta ( 7 ) ja ühise põllumajandustaimesortide kataloogi kohta ( 8 ); on vaja näha ette, et teatavatel asjaoludel ei tuleks eliitseemnele ja -istutusmaterjalile eelnevate põlvkondade aretusseemne suhtes, mis on eespool nimetatud direktiivide kohaselt eri liikmesriikides turustamiseks heaks kiidetud, enam kohaldada liikmesriikidevahelisi turustuspiiranguid; eespool nimetatud direktiividega ettenähtud korra kohaldamine eliitseemne ja -istutusmaterjali või sertifitseeritud seemne ja istutusmaterjali ajutiste tarneraskuste kõrvaldamiseks on näidanud, et neid raskusi oleks võimalik kergemini ületada, kiites lisaks madalama kvaliteediga seemnetele ja istutusmaterjalile heaks ka selliste sortide seemned ja istutusmaterjal, mis ei ole kantud ühisesse põllumajandustaimesortide kataloogi või siseriiklikusse põllumajandustaimesortide kataloogi; eespool nimetatud direktiivide kohaldamine on põhjustanud eri liikmesriikides raskusi seemnete ja istutusmaterjali importimisel, kuna igas liikmesriigis nõutakse importijalt erinevat teavet, mistõttu tuleks kõnealune teave ühtlustada; tuleks muuta eespool nimetatud direktiivides loetletud teatavate seemneliikide etikettidel esitatavat teavet, eriti koguseid käsitlevat teavet, ja kiita kõikide liikide puhul heaks pakendi sees oleva dokumendi asemel isekleepuva etiketi kasutamine; dekoratiivtaimede tootmiseks ettenähtud seeme tuleks jätta teraviljaseemne turustamist käsitleva direktiivi nagu muudegi sarnaste direktiivide rakendusalast välja; seemnekartuli turustamist käsitleva direktiivi sätetesse pakkimise ja liigitamise kohta tuleb teha teatavad kohandused; ettenähtud kontrollide kohaldamist tuleks laiendada teatavatele kahjulikele ja ohtlikele organismidele; on osutunud vajalikuks lubada kasutada 1975. aastal lõppeva üleminekuperioodi jooksul siseriiklikul tasandil selliste köögiviljasortide standardseemet, mis ei ole siseriiklikult ega ühenduses ametlikult heaks kiidetud; lisaks sellele peaks alates 1977. aastast olema võimalik sätestada kõikide sortide heakskiitmise aluseks ametlike kontrollide tulemused; köögiviljaseemne turustamist käsitleva direktiivi sätetega reguleeritud teatavate liikide seemnel ei ole teatavate liikmesriikide jaoks mingit tähtsust, kuigi seda kõnealustes riikides tähtsusetutes kogustes toodetakse või vähemalt turustatakse; seepärast tuleks jätta teatavad liigid nimetatud direktiivi kohaldamisalast välja ja liikmesriigid tuleks vabastada kohustusest kohaldada kõnealust direktiivi muude liikide seemne suhtes; kõikide sortide puhul, mis on kiidetud heaks enne 1. juulit 1972 muude kui ühist põllumajandustaimesortide kataloogi käsitlevas direktiivis sätestatud põhimõtete kohaselt, on vaja anda kõnealuste sortide seemne ja istutusmaterjali turustamiseks piisavalt pikk periood, ON VASTU VÕTNUD KÄESOLEVA DIREKTIIVI:







▼M2 —————

▼B

Artikkel 2

14. juuni 1966. aasta direktiivi söödakultuuride seemnete turustamise kohta muudetakse järgmiselt.

1. Artikli 2 lõige 3 jäetakse välja.

2. Artikli 10 lõike 1 punkti b teine pool asendatakse järgmisega: “Kõnealune dokument ei ole vajalik, kui teave on trükitud kustutamatult otse pakendile või kui kasutatakse punkti a sätete kohaselt isekleepuvat etiketti.”

3. Artiklile 14 lisatakse järgmine lõige: “3. Need liikmesriigid, kes on sätestanud artikli 5 lõike 3 punkti a kohaselt erandid, tagavad, et eliitseemnele eelnevate põlvkondade aretusseeme suhtes ei kohaldata mingeid nende omadustest, kontrollikorrast, märgistamisest ja pakendite sulgemisest tulenevaid turustuspiiranguid, kui a) seeme on pädeva sertifitseerimisasutuse poolt eliitseemne sertifitseerimise suhtes kohaldatavate sätete kohaselt ametlikult kontrollitud; b) seeme on pakendatud vastavalt käesoleva direktiivi sätetele; ja c) pakendil on ametlik etikett, millel on vähemalt järgmine teave: — sertifitseerimisasutus ja liikmesriik või nende lühendid, — partii viitenumber, — liik, — sort, — märge “supereliitseeme”, — kategooriale “sertifitseeritud seeme” eelnevate põlvkondade arv. Etikett peab olema valge violetse diagonaaltriibuga.”

4. Artikli 17 lõige 1 asendatakse järgmisega: “1. Selleks et kõrvaldada eliitseemne, sertifitseeritud seemne või tarbeseemne üldvarudega seotud mis tahes ajutised raskused, mis võivad tekkida ühes või mitmes liikmesriigis ja mida ei ole võimalik ühenduses ületada, võidakse artiklis 21 sätestatud korras võimaldada ühel või mitmel liikmesriigil lubada kindlaksmääratud ajaperioodi vältel turustada vähem rangetele nõuetele vastavate kategooriate seemet või seemet sortidest, mis ei ole kantud ühisesse põllumajandustaimesortide kataloogi või siseriiklikusse põllumajandustaimesortide kataloogi.”

5. Artikkel 19 loetakse artikli 19 lõikeks 1.

6. Artiklile 19 lisatakse järgmine lõige: “2. Liikmesriigid võtavad kõik vajalikud meetmed tagamaks, et teisest liikmesriigist või kolmandast riigist saabuvate üle 2-kilogrammiste seemnekoguste turustamisel oleks esitatud järgmine teave: a) liik; b) sort; c) kategooria; d) tootjariik ja ametlik kontrolliasutus; e) lähteriik; f) importija; g) seemnekogus. Kõnealuse teabe esitusviisi võib määrata kindlaks artiklis 21 sätestatud korras.”

Artikkel 3

14. juuni 1966. aasta direktiivi teraviljaseemne turustamise kohta muudetakse järgmiselt.

1. Artikli 2 lõike 1 punkt A asendatakse järgmisega: “A. Teravili: järgmist liiki taimed, mis on nähtud ette muude põllu- ja aiakultuuride kui dekoratiivtaimede tootmiseks.”

2. Artikli 10 lõike 1 punkti b teine pool asendatakse järgmisega: “Kõnealune dokument ei ole vajalik, kui teave on trükitud kustutamatult otse pakendile või kui kasutatakse punkti a sätete kohaselt isekleepuvat etiketti.”

3. Artiklile 14 lisatakse järgmine lõige: “3. Need liikmesriigid, kes on sätestanud artikli 3 lõike 4 punkti a kohaselt erandid, tagavad, et eliitseemnele eelnevate põlvkondade aretusseemne suhtes ei kohaldata mingeid nende omadustest, kontrollikorrast, märgistamisest ja pakendite sulgemisest tulenevaid turustuspiiranguid, kui a) seeme on pädeva sertifitseerimisasutuse poolt eliitseemne sertifitseerimise suhtes kohaldatavate sätete kohaselt ametlikult kontrollitud; b) seeme on pakendatud vastavalt käesoleva direktiivi sätetele; ja c) pakendil on ametlik etikett, millel on vähemalt järgmine teave: — sertifitseerimisasutus ja liikmesriik või nende lühendid, — partii viitenumber, — liik, — sort, — märge “supereliitseeme”, — kategooriale “sertifitseeritud seeme” eelnevate põlvkondade arv. Etikett peab olema valge violetse diagonaaltriibuga.”

4. Artikli 17 lõige 1 asendatakse järgmisega: “1. Selleks et kõrvaldada eliitseemne või sertifitseeritud seemne üldvarudega seotud mis tahes ajutised raskused, mis võivad tekkida ühes või mitmes liikmesriigis ja mida ei ole võimalik ühenduses ületada, võidakse artiklis 21 sätestatud korras võimaldada ühel või mitmel liikmesriigil lubada kindlaksmääratud ajaperioodi vältel turustada vähem rangetele nõuetele vastavate kategooriate seemet või seemet sortidest, mis ei ole kantud ühisesse põllumajandustaimesortide kataloogi või siseriiklikusse põllumajandustaimesortide kataloogi.”

5. Artikkel 19 loetakse artikli 19 lõikeks 1.

6. Artiklile 19 lisatakse järgmine lõige: “2. Liikmesriigid võtavad kõik vajalikud meetmed tagamaks, et teisest liikmesriigist või kolmandast riigist saabuvate üle 2-kilogrammiste seemnekoguste turustamisel oleks esitatud järgmine teave: a) liik; b) sort; c) kategooria; d) tootjariik ja ametlik kontrolliasutus; e) lähteriik; f) importija; g) seemnekogus. Kõnealuse teabe esitusviisi võib määrata kindlaks artiklis 21 sätestatud korras.”

7. IV lisa jaotise A punkti a alapunkt 8 asendatakse järgmisega: “8. Deklareeritud neto- või brutomass või deklareeritud terade arv.”

8. IV lisa jaotise A punkti b alapunkt 5 asendatakse järgmisega: “5. Deklareeritud neto- või brutomass või deklareeritud terade arv.”

▼M4 —————

▼M5 —————

▼M3 —————

▼M1 —————

▼B

Artikkel 8

Liikmesriigid peavad jõustama:

a) hiljemalt 1. juuliks 1972 õigusnormid, mis on vajalikud artikli 6 (v.a punktid 13 ja 18) ning artikli 7 sätete järgimiseks;

b) hiljemalt 1. juuliks 1973 õigusnormid, mis on vajalikud muude käesoleva direktiivi sätete järgmiseks.

Artikkel 9

Käesolev direktiiv on adresseeritud liikmesriikidele.